
На основание чл. 26, ал. 3 и ал. 4 от Закона за нормативните актове и във връзка с чл. 77 от АПК, Община Земен  чрез настоящото публикуване в сайта на Община Земен, предоставя възможност на заинтересованите лица да направят предложения и изразят становища по Проект на Наредба за изменение и допълнение на Наредбата за определянето и администрирането на местните такси и цени на услуги на територията на Община Земен Предвид високата степен на обществена необходимост и полезност и с цел оптимизиране на работата в полза на гражданите, срокът за обсъждане в в сайта на Община Земен е предвиден за 30 дни, считано от деня, следващ датата на публикуване.

Мотиви към Проект на Наредба за изменение и допълнение на Наредбата за определянето и администрирането на местните такси и цени на услуги на територията на Община Земен.

Причини, които налагат приемането на допълнения и изменения на Наредбата. Настоящите изменения и допълнения се налагат от необходимостта да бъдат определени нови цени или да бъдат изменени цени на вече съществуващи услуги във всички раздели на настоящата Наредба. В тази връзка се налагат изменения и допълнения в приложенията, които са неразделна част от тази Наредба.
Цели, които се поставят. 
Целта на приемане на настоящите промени в Наредбата е необходимостта от актуализация на таксите и цените на услугите.
Финансови и други средства, необходими за прилагането на новата уредба.
 За прилагането на новите разпоредби не са необходими допълнителни бюджетни средства.
Очаквани резултати от прилагането, включително финансови, ако има такива. 
[bookmark: _GoBack]С приемането на настоящия проект на Наредба се очаква увеличаване на всички такси и цени на услугите и това ще доведе  подобряване и облекчаване на финансовия ресурс на Община Земен.
Анализ за съответствие с правото на Европейския съюз. 
Предлаганият проект за промяна на  наредбата е подзаконов нормативен акт и не противоречи както на законодателството на Република България, така и на европейското законодателство - Европейската харта за местно самоуправление и директивите на европейската общност, които са свързани с тази материя.









ПРОЕКТ!!!
За изменение и допълнение към 
 Н  А  Р  Е  Д  Б  А   

За определяне размера и администрирането на такси и цени на услугите на територията на Община Земен съгласно ЗМДТ


Общи положения

	  С тази наредба се уреждат отношенията, свързани с определяне размерите на местните такси и цени за услуги съгласно Закона за местните данъци и такси на територията на община Земен.

	 Чл. 1.  (1) Общината събира следните МЕСТНИ ТАКСИ
		а) за битови отпадъци
		б) за ползване на пазари, тържища, панаири, тротоари, площади и улични платна 
		в) за ползване на детски заведения, и други общински социални услуги 
		г) за технически услуги 
		д) за административни услуги 
		е) за притежаване на куче 
		ж) други местни такси определени със закон 
	(2)  За всички услуги и права, предоставени от общината, общинския съвет определя цена.

	Чл. 2.  (1)Местните такси се определят въз основа на необходимите материално – технически и административни разходи по предоставяне на услугата.
	(2) Местните такси са прости и пропорционални и се заплащат безкасово, в брой или с общински таксови марки в сроковете и по реда на този закон

	Чл. 3. (1) Общинският съвет определя размера на таксите при спазване на следните принципи : 
1. възстановяване на пълните разходи на общината по предоставяне на услугата 
2. създаване условия за разширяване на предлаганите услуги и повишаване на тяхното качество 
3. постигане на по-голяма справедливост при определяне и заплащане на местни данъци и такси 
(2) За услуга, при която дейностите могат да се разграничат една от друга, се
 определя отделна такса за всяка от дейностите. 
		(3) Размерът на таксата може и да не възстановява пълните разходи на общината по предоставянето на определена услуга, когато общинския съвет реши, че това се налага за защита на обществения интерес. 
		(4) В случаите, когато размерът на таксите не  възстановява пълния размер на разходите по представянето на услугата, разликата между разходите и размера на таксата е за сметка на общинските приходи.
		(5) С Наредбата е определен реда, по който се освобождават отделните категории разходи изцяло или частично от заплащане на отделни видове такси.

	Чл. 4 (1) Местните такси се събират от общинската администрация.
		(2) Приходите от местните такси постъпват в бюджета на общината.
 
в банка „ДСК“ЕАД – STSABGSF 
 сметка: BG31STSA93008400630600
 код за вид плащане:              -такса битови отпадъци                                 - 44 24 00
                                   		 -такси за технически услуги                          – 44 80 01
                                   		 -такси за ползване на детски градини          – 44 80 02
                                  		 -такси за ползване на детски ясли                  -44 80 03
                                 		 -такси за ползване на ДСП                              -44 80 05
                                 		 -такса административни услуги                    – 44 80 07
                                  		-такси за ползване на пазари, тържища и др.- 44 80 08
                                		 -такса за притежаване на куче                       – 44 80 13
                               		 -други общински такси                                   – 44 80 90                                
		(3) Кметът издава разрешение за разсрочване или отсрочване на задължения за местни такси в размер до 30 000 лв./15 338,76 евро и при условие, че разсрочване или отсрочване се иска до една година от датата на издаването.
		(4)  Кметът издава разрешение за отсрочване или разсрочване на задължения за местни такси над 30 000 лв./15 338,76 евро или за срок, по-голям от една година, след решение на Общински съвет.
	
	Чл. 5 (1) Невнесените в срок такси се събират заедно с лихвите по реда на Закона за местните данъци и такси: при условията на чл.9б от ЗМДТ - по реда на чл. 4 от ал.1 до ал.5 от ЗМДТ.
	(2) Обжалването на издадените по ал.1 актове е по реда, регламентиран за това в на ЗМДТ – по чл.4, ал.1-5.
		
	Чл.6 Когато на общински орган е възложено да извършва действие или издава документ, за което е предвидена държавна такса, събраната такса постъпва в приход на общинския бюджет.

МЕСТНИ ТАКСИ

Раздел І.  Такси битови отпадъци

Чл. 7. Таксата се заплаща за услугите по събирането, извозването и обезвреждането в депа или други съоръжения на битови отпадъци, както и за поддържането на чистотата на териториите за обществено ползване в населените места. Размерът на таксата се определя за всяка услуга поотделно – сметосъбиране и сметоизвозване, обезвреждане на битовите отпадъци в депа или други съоръжения, чистота на териториите за обществено ползване.

Чл. 8 Таксата се заплаща от:
1. Собственика на имота.
2. Ползвателя   - при учредено вещно право на ползване.
3. Концесионера – при предоставени на особено право на ползване – концесии
4. Собственикът на сграда построен върху държавен или общински поземлен имот е данъчно задължен и за този имот или съответната част от него.
5. За имот държавна или общинска собственост данъчно задължено е лицето, на което имота е предоставен за управление.  

Чл. 9 (1) Освобождаване от такса битови отпадъци става с Решение на Общинския съвет в следните случаи:
1. За обекти, собственост на общината, ползвани от същата.
2. За обекти предложени от Постоянна комисия към ОС – освобождаването от такса „смет“ става след подаване на декларация в общината,че имотът не се ползва целегодишно.Декларацията се подава от собственик или ползвател на имота най-късно до 31.12.
(2) Освобождаването се извършва след разглеждане на подадените молби-декларации  от задължените лица. 

	Чл. 10 Таксата се заплаща в годишен размер за всяко населено място с решение на общинския съвет въз основа на одобрената план-сметка, която се определя ежегодно се посочва в Приложение № 2, която е неразделна част от наредбата и включваща необходимите разходи   за:
1. Осигуряване на съдове за съхраняване  на битови отпадъци – кофи, контейнери и други;
2. Събиране на битови отпадъци и транспортирането им до депата или други инсталации и съоръжения за обезвреждането им;
3. Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации и съоръжения за обезвреждане на битовите отпадъци;
4. Почистване на уличните  платна, площадите, алеите, парковите и другите територии от населените места, предназначени за обществено ползване.
Чл. 11 (1) Таксата за битови отпадъци се плаща на две равни вноски  в следните срокове: от 1 март до 30 юни и  до 30 октомври на годината, за която е дължим.
	(2) На предплатилите от 1 март до 30 април за цялата година се прави отстъпка от 5 на сто от стойността на дължимото плащане.
	      	(3) Кметовете на населени места и кметските наместници в община Земен са длъжни да оказват съдействие на служителите от отдел МДТ при събиране на такса „Битови отпадъци по места”.

           Чл. 12 (1) За новопридобитите имоти таксата се събира от началото на месеца, следващ месеца на придобиването;
(2) Когато ползването е започнало преди окончателното завършване на сградата, таксата се дължи от началото на месеца, следващ месеца през който ползването е започнало.
(3) За сгради, подлежащи на събаряне, таксата се събира включително за месеца, през който е преустановено ползването й.

Чл.  13 (1) За имоти, намиращи се извън районите, в които общината е организирала събиране и извозване на битови отпадъци, се събира такса за ползване на депо за битови отпадъци и/или за поддържането на чистотата  на териториите  за обществено ползване.
		(2) Границите на районите и видът на предлаганите услуги по чл.60 в съответния район, както и честотата на сметоизвозване се определя със заповед на кмета на общината и се обявяват публично  до  30 октомври  на предходната година.

Чл. 14.(1) Размерът на таксата се определя в левове според количеството на битовите отпадъци. 
                         (2) Когато не може да се установи количеството на битовите отпадъци по ал.1, размерът на таксата се определя в левове на ползвател или пропорционално върху основа, определена от общинския съвет,  която не може да бъде данъчната оценка на недвижимите имоти,  тяхната балансова стойност или пазарната им цена.
                         (3) При определяне размера на таксата в зависимост от количеството на битовите отпадъци се включват разходите по чл. 12, ал.1.
                         (4) Таксата за поддържане чистотата на териториите за обществено ползване в населените места се определя в левове на ползвател или пропорционално върху основа, определена от общинския съвет. Заплаща пропорционално върху данъчната оценка на имота на собственика.

	Чл. 15  Не се  събира такса за:
a) сметосъбиране и сметоизвозване, когато услугата не се предоставя от общината;
b)  обезвреждане на битовите отпадъци и поддържане на депа за битови отпадъци и други съоръжения за обезвреждане на битови отпадъци – когато няма такива.
c) за услуги предоставени на молитвени домове, храмове и манастири , в които се извършва богослужебна дейност от законно регистрирани вероизповедания в страната.

Раздел ІІ

 Такси за ползване на пазари, тържища, тротоари, площади, улични платна, панаири и терени с друго предназначение

Чл.16 (1) Таксата се заплаща за ползване на тротоари, площади, улични платна, места, върху които са организирани пазари /открити и покрити/, тържища, панаири, както и терени с друго предназначение, които са общинска собственост.
              (2) Таксите се заплащат от физическите и юридически лица, ползващи услугата, в зависимост от зоната, в която се намират терените, посочени в ал. 1.
               (3) Зоните по ал. 2 се определят от Общинския съвет.
               (4) Таксите се определят на квадратен и линеен метър метър:
1 за ден ползване
2 месечно – при ползване за повече от месец
                (5) Таксите се плащат при издаване на разрешението за посочения в него период.
                (6) При ползване на място повече от месец, таксите се плащат месечно, но не по-късно от 2 дни преди започване на месеца.
(7) При прекратяване на ползването на площите по ал. 1, лицата не заплащат такса за периода от прекратяването до крайния срок на издаденото разрешително за ползване. Прекратяване на ползването се счита от деня, в който физическото или юридическо лице, ползващо услугата определи в молба, подадена до издаващия разрешителното. Общинска администрация може да проверява заявеното обстоятелство след настъпване на посочената дата за прекратяване.
                 (8) При промяна в размера на ползваната площ се спазва реда по предходната алинея.
                Чл. 17 (1) За ползване на пазари с цел търговия от производители, таксата се определя за всеки конкретен случай, съобразно указанията в Приложение № 1 към тази наредба.
(2) Така определените такси включват:
2.1. разходите за  стойността на изградената площ, маркировка, осветление, почистване, разходите за издаване на разрешителното, контрол и др.
2.2. ежедневното  посещение на пазара и др.
  	
Чл.18. За използване на временни информационни елементи/рекламни материали, надписи, информационно указателни табели/ с временен характер се дължи такса, определена според размера на ползваната площ.

Чл. 19. Таксите по този раздел се събират от представител на  Отдел „Финансово-счетоводна дейност“ - „Пазарни отношения”

Раздел ІІІ 
Такси за детски ясли, детски градини, домове за социални грижи, лагери и други общински социални услуги

	Чл. 20. изм.и допъл. За ползване на общински детски ясли и детски градини, или яслена група към детска градина, родителите или настойниците / попечителите не заплащат месечна такса, считано от 01.04.2022 г..
(2) отпада.
(3) отпада.

	Чл. 21 (1) Лице, ползващо услугите на домашен социален патронаж, заплаща месечна такса в размер :  
		1.  30 % от дохода на лицето, но не повече от 160,00 лв./81,81 евро
	(2) Дължимата такса се удържа от личните доходи на лицето.
	 
Чл. 22 Таксите по този раздел се начисляват и събират от длъжностните лица в съответните заведения и се внасят в общинския бюджет ежедневно.

Раздел ІV 
Административно – технически  услуги – „Кадастър“,  „Устройство на територията“,  „Контрол по строителството“
 		
Чл. 23. (1) Таксите се заплащат за техническите услуги, които се извършват от общината и обхващат дейностите във връзка с териториалното и селищното устройство, архитектурата, строителството, благоустройството, кадастъра в селищните и извън селищните територии.
(2) Таксите за технически услуги се заплащат от физическите и юридическите лица, ползватели на услугата, при предявяване на искането.
(3) Освобождават се от такси за технически услуги държавните и общинските органи, организациите на бюджетна издръжка и Българският червен кръст
(4) изм.   Размерът на таксите и сроковете на изпълнение по този раздел са определени  в Приложение № 1“а“  към тази наредба. 

Чл.24  отменен

Чл. 25 отменен

Раздел V
 Административни  услуги  „Гражданска регистрация и актосъставяне“

          Чл. 26 (1) изменен Общинската администрация извършва административни услуги и услуги по гражданското  състояние:
 (2) изменен За предоставяне на услугите се заплаща определената в Приложение № 1“а“ такса, в зависимост от срока на изпълнение.
(3) изменен Таксите се заплащат при подаване на искането /заявлението/ . 
(4) Не подлежат на заплащане следните услуги:
1.съставяне на акт за раждане и издаване на оригинално удостоверение за раждане;
2.съставяне на акт за граждански брак и издаване на оригинално удостоверение за сключен граждански брак;
3.изменен Съставяне на акт за смърт оригинал;
4.отбелязване, допълнения и поправки в актовете за гражданско състояние;
5.учредяване на настоятелство и назначаване на попечител;
6.поддържане на регистър на населението;
7.отразяване на промяна на име в регистъра по гражданско състояние на населението;
      	
Раздел VІ 
Такса за притежаване на куче

	Чл.  27  (1) За притежаване на куче собственикът заплаща годишна такса в общината, на чиято територия е постоянният му адрес/седалище – съгласно Приложение №1“а“.
(2) Освобождават се от такса собствениците на куче по чл.175, ал.2 от Закона за ветеринарномедицинската дейност.
                                                     
 
                                                     Раздел VII
Административни услуги  „Селско,горско стопанство и екология“

Чл. 28 нов  Таксите и сроковете за изпълнение на административни услуги в област селско стопанство са посочени в Приложение №1“а“ към наредбата


Раздел VIII
Административни услуги „Търговия, туризъм и транспорт“

Чл. 29 нов Списъкът с видовете услуги, таксите и сроковете са посочени в Приложение № 1“а“ към наредбата.


Раздел IX 
Административно – технически  услуги  „Общинска собственост“
	
Чл.30 нов Таксите и сроковете за изпълнение на административно технически услуги свързани с общинската собственост са посочени в Приложение № 1“а“ към наредбата.

Раздел X
Административни услуги   „Местни данъци и такси“

Чл.31 нов Видовете услуги, таксите и сроковете които общината извърша в дейност МДТ са посочени в Приложение № 1“а“ към наредбата.


Раздел XI
Административни услуги   „Зелена система“ 

Чл.32 нов Списъкът с видовете услуги, таксите и сроковете за извършване на услугите по този раздел са посочени в Приложение № 1 „а“ към наредбата.

Раздел XII
Дейност  Нотариални   заверки 

	Чл. 33 нов  Общината извършва нотариални заверки съгласно дадените й правомощия от Закона за  нотариусите и нотариалната дейност 
	ал.1 Нотариално удостоверяване на подписите на частни документи, които са едностранни актове и не подлежат на вписване.
1.  За първи подпис - 5,00 лв./2.56 евро
2. За всеки следващ подпис – 2,00 лв./1,02 евро

ал.2.  Нотариално удостоверяване на съдържанието на подписа и съдържанието на пълномощното по чл.37 от Закона за задълженията и договорите:
3. За първи подпис – 5,00 лв./2.56 евро
1. За всеки следващ подпис – 2,00 лв./1,02 евро

ал.3. Нотариално удостоверяване на верността на преписи и извлечения от документи и книжа
1. За първа страница – 5,00 лв./2.56 евро.
2. За всяка следваща страница – 2,00 лв./1,02 евро /на страница/


ал.4.нов.Изготвяне на пълномощни.
	1.Изготвяне на пълномощно -20 лв./10,23 евро
2.Изготвяне на генерално пэлномощно - 30 лв./15,34 евро 

Раздел XIII
Административна услуга – предоставяне информация по Закона за достъп до обществена информация и друга информация

Чл. 34 нов При предоставяне на информация се заплаща такса в зависимост от носителя на които се подава информацията. 
1. На диск – 2,00 лв./1,02 евро
2. Разпечатване /А4/ - 0,20 лв. на стр./0,10 евро стр.
3. Ксерокопиране /А4/ - 0,20 лв. на стр./0,10 евро стр.
4. Писмена справка /А4/ - 2,00 лв. на стр./1,02 евро стр.
5. По електронен път – без такса 

АДМИНИСТРАТИВНОНАКАЗАТЕЛНИ РАЗПОРЕДБИ

	Член 28 става чл.35
Чл. 35. (1) Който декларира неверни данни и обстоятелства, водещи до намаляване или освобождаване от такса, регламентирана с тази наредба, се наказва с глоба от 50 лв./25,56 евро до 200 лв./102,26 евро а юридическите лица и едноличните търговци - с имуществена санкция в размер от 100 лв./51,13 евро до 500 лв./255,65 евро
Член 29 става чл.36
Чл. 36. (1) Актовете за установяване на нарушенията се съставят от служителите на общинската администрация, а наказателните постановления се издават от кмета на общината или от упълномощени от него длъжностни лица. 
(2) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.
(3) Приходите от глоби и имуществени санкции по наказателни постановления, издадени от кмета на общината, постъпват в приход на бюджета на общината.

	Член 30 става чл.37
Чл.37 За не включени в Наредбата такси и цени на услуги и други, произтичащи от закон плащания, Общински съвет Земен приема отделни решения, които се прилагат като приложения към тази Наредба.

ПРЕХОДНИ  И  ЗАКЛЮЧИТЕЛНИ   РАЗПОРЕДБИ

	§ 1. За неизяснените в Наредбата клаузи, остават в сила разпоредбите на ЗМДТ.
	§ 2. Изпълнението и контрола по изпълнението на Наредбата се осъществява от Кмета на общината и Главния счетоводител

§ 3. Приложение №1 към Наредбата за определяне размера и администратирането на такси и цени на услугите на територията на община Земен , раздели  и точки както следва:
· Раздел II - Такси за ползване на пазари, тържища, тротоари, площади, улични платна, панаири и терени с друго предназначение
·      Раздел  III - Такси за детски ясли, детски градини, домове за социални грижи, лагери и други общински социални услуги
                        Приложение №1“а“ към наредбата със следните раздели:

· Раздел ІV 
Административно – технически  услуги – „Кадастър“,  „Устройство на територията“,  „Контрол по строителството“;
                            Раздел V
· Административни  услуги  „Гражданска регистрация и актосъставяне“

   Раздел VІ 
· Такса за притежаване на куче

· Раздел VII
Административни услуги  „Селско стопанство и екология“;
· Раздел VIII
Административни услуги „Търговия, туризъм и транспорт“;
· Раздел IX 
Административно – технически  услуги  „Общинска собственост“;
· Раздел X
Административни услуги   „Местни данъци и такси“;
· Раздел XI
Административни услуги   „Зелена система“;
· Раздел XII
Дейност  Нотариални   заверки;
· Раздел XIII
Административна услуга – предоставяне информация по Закона за достъп до обществена информация и друга информация;
                        Приложение №2  към наредбата със следния раздел:
· Раздел І.  
Такси битови отпадъци




§3а.Неразделна част от Наредбата е измененото Приложение1 и Приложение 1“а“ и Приложение 2 – описание на видовете услуги и дължимите за тях такси,описани по-горе.
§ 4. Наредбата се приема на основание чл.9 от Закона за местни данъци и такси.
§ 5. Изменената и  допълнена Наредба e приета с решение № 304/19.12.2022 год. на Общински съвет гр. Земен.
§5а.Промените в Наредбата за определяне размера и администратирането на такси и цени на услугите на територията на община Земен са приети с решение № 304 От Протокол № 57 /19.12.2022г. на общински съвет гр. Земен.
§ 6.измененията и допълненията в  Наредба за определяне размера и администратирането на такси и цени на услугите на територията на община Земен влизат в сила от 01.08.2025 г. 
Изготвил:
Стоян Стоянов…………./п/

Съгласувал:
Изабел Ангелова – Юрисконсулт………/п/

